Liste over ordførere i Inderøy

Liste over ordførere i Inderøy begynner i 1838.«Ordførere i Inderøy kommune» Inderøyningen, 2.12.2011 Spesialbilaget Mosvik + Inderøy = Sant Inderøy kommune i Nord-Trøndelag ble opprettet ved innføring av formannskapslovene i 1837. Kommunen ble delt i tre i 1907: Inderøy, Røra og Sandvollan. I 1962 ble disse tre slått sammen den nye kommunen Inderøy. Den 1. januar 2012 ble Mosvik og Inderøy kommuner slått sammen til dagens Inderøy kommune.Dag Juvkam. Historisk oversikt over endringer i kommune- og fylkesinndelingen Statistisk sentralbyrå, 1999. (Rapport 99/13). ISBN 82-537-4684-9

Blant de første ordførerne fantes lavere embetsmenn som fhv lensmenn Lorents Oxaal og løytnant Jørgen Buck, en handelsmann (Lorents D. Muus) og to større brukseiere: Herman Løchen og Ole Richter. Fra 1862 kommer lokale, selveiende gårdbrukere inn på lista med Sivert Bragstad og etterhvert Peter Hægstad. Med J.C. Tiller og Ole Braa kommer Venstre-lærerne inn på lista. Etter dem følger flere gårdbrukere, og Paul Hjulstad ble i 1946 den første ordføreren med arbeiderbakgrunn. Fram til kommunesammenslåingen i 1962 vekslet Venstre og Bondepartiet på å ha ordføreren – stort sett; etter 1962 har Arbeiderpartiet og Senterpartiet vekslet.

Politisk engasjement har gått i arv på mange av gårdene i Inderøy. Ordførerne Sivert Bragstad, Peter Hægstad, Ole Haugum og Hans Melhus har sønner, svigersønner og/eller sønnesønner som også ble ordførere. Sivert Bragstad har flest politiske etterkommere. Den samme tendensen til arvet engasjement sees også i liste over ordførere i Røra.

Karin Kjølmoen ble i 1990 den første kvinnelige ordføreren. Den lengstsittende ordføreren er Kåre Sjøvold med 18 år – dersom man regner med de fire årene som ordfører i Røra kommune før sammenslåingen. Ole Haugum var ordfører i 15 år, og Ole Tronstad i 12 år.

Flere av ordførerne har deltatt i rikspolitikken. Ole Richter og Bjarne Lyngstad var statsråder. Ole Braa, Ole Haugum, Bjarne Lyngstad og Karin Kjølmoen har møtt som stortingsrepresentanter eller vararepresentanter, mens Arild Vist og Karin Kjølmoen har deltatt i regjeringsapparatet som hhv. politisk rådgiver og statssekretær.

 Ordførere 1838–1906 
 Periode Navn Stilling Parti 1838–1843 Lorents Oxaal Gårdbruker 1843–1849 Lorents D. Muus Landhandler 1849–1853 Jørgen Buck Løytnant 1854–1861 Herman Løchen Brukseier 1862–1863 Sivert Bragstad Gårdbruker 1864–1875 Ole Richter Brukseier, advokat, statsråd 1876–1885  Peter Hægstad Gårdbruker   1886–1889  J.C. Tiller Lærer og klokker Venstre 1890–1891  Ole Braa Lærer og gårdbruker Venstre 1892–1895 J.C. Tiller Lærer og klokker Venstre 1896–1904  Ole Braa Lærer og gårdbruker Venstre 1905–1906 Ole Haugum Gårdbruker Venstre

 Ordførere 1907–1961 

 Periode Navn Stilling Parti 1907–1916 Ole Haugum Gårdbruker Venstre 1917–1919 Hans Melhus sr Gårdbruker Venstre 1920-1922 Ole Haugum Gårdbruker Venstre 1923–1925 Hans Melhus sr Gårdbruker Bondepartiet 1926–1927 John Snerting Gårdbruker, offiser, handelsbestyrer Venstre 1927–1929 Hans Hjulstad Gårdbruker Bondepartiet 1930–1931 Olaf Ulstad Gårdbruker Bondepartiet 1932–1934 John Snerting Gårdbruker, offiser, handelsbestyrer Venstre 1935–1937 Olaf Ulstad Gårdbruker Bondepartiet 1938 Hans Hjulstad Gårdbruker Bondepartiet 1938–1945 Anders Haugum Gårdbruker Venstre/NS 1945 Olaf Jørstad Gårdbruker Midlertidig oppnevnt  1945 Bjarne Lyngstad Gårdbruker, lærer Venstre 1946–1947 Paul Hjulstad Arbeider Arbeiderpartiet 1948–1951 Bjarne Lyngstad Gårdbruker, lærer Venstre 1952–1957 Hans Melhus jr Gårdbruker Bondepartiet 1958–1959 Bjarne Lyngstad Gårdbruker, lærer Venstre 1959 Hans Melhus jr Gårdbruker, lærer Bondepartiet 1960–1961 Trygve Wang Gårdbruker Bondepartiet

 Ordførere 1962–2011 
 Periode Navn Stilling Parti 1962–1967 Kåre Sjøvold Arbeider, sosialsjef Arbeiderpartiet 1968–1971 Olav Andreas Moen Rektor, skolesjef Senterpartiet 1972–1975 Kåre Sjøvold Arbeider, sosialsjef Arbeiderpartiet 1976–1983 Anders Lyngstad Fylkesagronom, høgskolelektor Senterpartiet 1984–1987 Kåre Sjøvold Arbeider, sosialsjef Arbeiderpartiet 1988–1990 Arild Vist Lensmann Arbeiderpartiet 1990–1995 Karin Kjølmoen Kontorist, konsulent Arbeiderpartiet 1995–2003 Ole Tronstad Sivilagronom, stabssjef Senterpartiet 2003–2007 Svein Jørum Grafiker, reklametegner Arbeiderpartiet 2007–2011 Ole Tronstad Sivilagronom, stabssjef Senterpartiet

 Ordførere etter 2012 
For ordførere i gamle Mosvik, se liste over ordførere i Mosvik.

 Periode Navn Stilling Parti 2012–2023 Ida Stuberg Jurist, rådgiver Senterpartiet 2023– Unn-Elisabeth Tronstad Kristiansen Sektorleder Arbeiderpartiet

 Referanser 


Inderøy